**NOTĂ INFORMATIVĂ**

**la proiectul Hotărârii Guvernului pentru modificarea și completarea unor hotărâri ale Guvernului**

Prezentul Proiect de Hotărîre de Guvern pentru modificarea și completarea unor Hotărîri ale Guvernului **(**Hotărîrea Guvernului nr. 1759  din  31 decembrie 2002 și Anexei nr.13 la Hotarîrea Guvernului nr.182 din 16 martie 2010) este elaborat intru excluderea carențelor privind finanţarea cheltuielilor necesare pentru asigurarea şederii şi activităţii Reprezentantului plenipotenţiar al Republicii Moldova în Biroul pentru coordonarea combaterii criminalităţii organizate şi altor infracţiuni periculoase pe teritoriul statelor-membre ale C.S.I..

Amendamentele propuse la Hotărârea Guvernului nr. 1759  din  31 decembrie 2002 „Cu privire la reprezentanţii plenipotenţiari ai Republicii Moldova în Comisia pentru problemele economice pe lîngă Consiliul Economic al C.S.I. şi în Biroul pentru coordonarea combaterii criminalităţii organizate şi altor infracţiuni periculoase pe teritoriul statelor-membre ale C.S.I.” presupun completarea statelor Ambasadei Republicii Moldova în Federaţia Rusă cu o unitate de Reprezentant plenipotenţiar al Republicii Moldova în Biroul pentru coordonarea combaterii criminalităţii organizate şi altor infracţiuni periculoase pe teritoriul statelor-membre ale C.S.I., precum și stipularea în prevederile Hotărîrii de Guvern prenotate faptului că finanţarea cheltuielilor pentru asigurarea şederii şi activităţii unității respective se va efectua de către Ambasada Republicii Moldova în Federaţia Rusă din contul devizului de cheltuieli al acesteia.

Astfel, potrivit pct.1 din Hotărîrea Consiliului şefilor de guverne al C.S.I. din 30 mai 2002 "Cu privire la modul de finanţare a cheltuielilor pentru şederea şi activitatea reprezentanţilor permanenţi şi plenipotenţiari ai statelor-membre ale Comunităţii Statelor Independente pe lîngă organele C.S.I.", statul - membru al Comunității Statelor Independente suportă toate costurile asociate cu prezența și activitatea reprezentantului său permanent plenipotențiar desemnat de organele statutare și alte servicii ale Comunității Statelor Independente.

Adițional, în corespundere cu pct.25 din Hotărîrea Guvernului Nr. 987   
din  11.08.2003 „Despre aprobarea Regulamentului privind activitatea administrativ-financiară a instituţiilor serviciului diplomatic al Republicii Moldova peste hotare”, pentru perioada aflării în misiune, membrilor titulari ai misiunii, pe lîngă salariul în monedă naţională, li se acordă o indemnizaţie de funcţie neimpozabilă, în valută străină. Cuantumul acestei indemnizaţii de funcţie se stabileşte pentru fiecare misiune în parte şi se aprobă prin hotărîre de Guvern. La stabilirea cuantumului minim al indemnizaţiei se va ţine cont de indicii preţului de consum, indicii nivelului de trai, minimumul de existenţă şi indicii costului vieţii, calculaţi de instituţiile de specialitate pentru remunerarea lucrătorilor internaţionali. Indemnizaţia în valută străină se calculează numai pentru perioada aflării  în misiune peste hotare.

În alt context, modificarea Anexei nr. 13 la Hotarîrea Guvernului nr.182 din 16 martie 2010 „Cu privire la aprobarea structurilor, efectivelor de personal şi indemnizaţiilor de funcţie în valută străină ale instituţiilor serviciului diplomatic al Republicii Moldova peste hotare”, prevede completarea tabelei privind structura, efectivului de personal şi indemnizaţiilor de funcţie ale Ambasadei Republicii Moldova în Federaţia Rusă cu о unitate de Reprezentant plenipotenţiar, care va activa în cadrul Biroului pentru coordonarea combaterii criminalităţii organizate şi altor infracţiuni periculoase pe teritoriul statelor-membre ale C.S.I..

Propunerea de completare a statelor de personal al Ambasadei Republicii Moldova în Federația Rusă cu о unitate de reprezentant implică costuri suplimentare pentru asigurarea acțiunilor ce țin de aspectul instituțional și organizatoric, precum și surse financiare bugetare pentru încadrarea unității respective în statele de personal al misiunii diplomatice din Rusia, în conformitate cu legislația în vigoare, inclusiv, pentru asigurarea indemnizațiilor de funcție.

Suplimentar, în corespundere cu Hotărîrea Guvernului nr. 675  din  31.05.2016 „Cu privire la desemnarea reprezentantului plenipotenţiar al Republicii Moldova în Biroul pentru coordonarea combaterii criminalităţii organizate şi altor infracţiuni periculoase pe teritoriul statelor-membre ale CSI”, în cadrul Biroului a fost detașat domnul Oleg Tatarciuc, fără a fi specificată sursa de finanțare a persoanei pe perioada detașării.

Astfel, prin acest proiect propun următoarele modificări si completări:

1. Hotărârea Guvernului nr. 1759  din  31 decembrie 2002 „Cu privire la reprezentanţii plenipotenţiari ai Republicii Moldova în Comisia pentru problemele economice pe lîngă Consiliul Economic al C.S.I. şi în Biroul pentru coordonarea combaterii criminalităţii organizate şi altor infracţiuni periculoase pe teritoriul statelor-membre ale C.S.I. se modifică şi se completează după cum urmează:

1) la punctul 2, după sintagma „Consiliul Economic al C.S.I.” se completează cu sintagma „și cu o unitate de Reprezentant plenipotenţiar al Republicii Moldova în Biroul pentru coordonarea combaterii criminalităţii organizate şi altor infracţiuni periculoase pe teritoriul statelor-membre ale C.S.I.”;

2) punctul 3, după cuvintele „Consiliul Economic al C.S.I.” se completează cu cuvintele „și a Reprezentantului plenipotenţiar al Republicii Moldova în Biroul pentru coordonarea combaterii criminalităţii organizate şi altor infracţiuni periculoase pe teritoriul statelor-membre ale C.S.I.”;

Aceste modificări se operează în scopul excluderii carențelor de finanțare elucidate supra.

3) la punctele 1 şi 4 textul „Ministerul Afacerilor Externe” se completează cu sintagma „şi Integrării Europene”.

Aceste modificări se operează în scopul ajustării denumirii autorităţii publice centrale enunţate supra.

4) punctul 4 devine punctul 2, respectiv, punctele 2 și 3 devin punctele 3 și 4.

Aceste modificări se operează în scopul ajustării textului din punct de vedere logic. Adică, în pct. 1 se reflectă procedura de numire a Reprezentantului plenipotenţiar al Republicii Moldova în Comisia pentru problemele economice pe lîngă Consiliul Economic al C.S.I., respectiv, prin pct.2 urmează a fi descrisă procedura de numire a Reprezentantul plenipotenţiar al Republicii Moldova în Biroul pentru coordonarea combaterii criminalităţii organizate şi altor infracţiuni periculoase pe teritoriul statelor-membre ale C.S.I., iar in următoarele puncte modalitatea de finanțare.

2. Tabelul ce include Structura, efectivul de personal şi indemnizaţiile de funcţie ale Ambasadei Republicii Moldova în Federaţia Rusă din Anexa nr.13 la [Hotărîrea Guvernului nr.182 din 16 martie 2010](lex:HGHG20100316182) „Cu privire la aprobarea structurilor, efectivelor de personal şi indemnizaţiilor de funcţie în valută străină ale instituţiilor serviciului diplomatic al Republicii Moldova peste hotare” după poziția „Serviciul comercial economic”se completează cu poziția „Serviciul coordonare combatere criminalității”, în care se va reflecta unitatea de Reprezentant plenipotenţiar al Republicii Moldova în Biroul pentru coordonarea combaterii criminalităţii organizate şi altor infracţiuni periculoase pe teritoriul statelor-membre ale C.S.I., procentul din indemnizația șefului misiunii diplomatice – 90% și indemnizaţia de funcţie lunară–1890 euro.

Urmare celor expuse, în scopul înlăturării lacunelor legislative și, implicit, elucidarea aspectului vizat, se consideră oportun aprobarea proiectului Hotărîrii Guvernului pentru modificarea și completarea unor Hotărîri ale Guvernului.

In contextul celor expuse mai sus, înaintez spre examinarea și aprobarea Guvernului proiectul Hotărîrii de Guvern pentru modificarea și completarea unor Hotărîri ale Guvernului.

**Viceministru Oleg BABIN**